2

2016-06-21
PASIŪLYMAS
DĖL LIETUVOS RESPUBLIKOS VALSTYBINIO SOCIALINIO 
DRAUDIMO ĮSTATYMO NR. I-1336 PAKEITIMO 
ĮSTATYMO PROJEKTO
NR. XIIP-3235 (3)

	Siūloma keisti
	
Pasiūlymo turinys

	Straipsnis
	Straipsnio dalis
	Punktas
	

	2
	8
	
	Argumentai:
Siekiant suteikti bei užtikrinti tinkamas socialinio draudimo garantijas asmenims, užsiimantiems individualia žemės ūkio veikla, tikslinga į socialinio draudimo sistemą įtraukti kuo didesnį ratą asmenų. Didinant socialinio draudimo garantijas savarankiškai dirbantiems asmenims, tikslinga asmenis, vykdančius individualią žemės ūkio veiklą, drausti pensijų, ligos ir motinystės socialiniu draudimu, kai jų ūkis viršija 2 EDV.
Šiai asmenų grupei jau yra nustatyta, kad šių asmenų socialinio draudimo įmokų mokesčio bazę sudaro apmokestinamųjų pajamų (neatėmus privalomojo sveikatos draudimo ir socialinio draudimo įmokų) suma ne didesnė negu 7 paskutinių metų Lietuvos statistikos departamento paskelbto vidutinio mėnesinio šalies darbo užmokesčio suma. Tuo atveju, kai ūkininkai ir jų partneriai pajamų nedeklaruoja, apmokestinamoji bazė sudaro 12 minimaliųjų mėnesinių algų per metus.
Atsižvelgiant į tai, kas išdėstyta, siūloma mažinti ekonominio dydžio ribą, nuo kurios privalomas valstybinio socialinio draudimo įmokų mokėjimas, iki 2 EDV.

Pasiūlymas: Projekto 2 straipsnio 8 dalį pakeisti ir papildyti taip:
9. Savarankiškai dirbantys asmenys – individualių įmonių savininkai; mažųjų bendrijų nariai; tikrųjų ūkinių bendrijų ir komanditinių ūkinių bendrijų tikrieji nariai; asmenys, kurie verčiasi individualia veikla, kaip ji apibrėžta Lietuvos Respublikos gyventojų pajamų mokesčio įstatyme (advokatai, advokatų padėjėjai, notarai, antstoliai, verslo liudijimus turintys asmenys ir kiti asmenys); fiziniai asmenys, kurie verčiasi individualia žemės ūkio veikla, kai žemės ūkio valdos ar ūkio ekonominis dydis pagal valstybės įmonės Žemės ūkio informacijos ir kaimo verslo centro atliktus skaičiavimus už praėjusių metų mokestinį laikotarpį nuo sausio 1 d. iki gruodžio 31 d. yra lygus 8 2 ekonominio dydžio vienetams arba didesnis (toliau – ūkininkai ir jų partneriai); šeimynos dalyviai, kaip jie apibrėžti Lietuvos Respublikos šeimynų įstatyme (toliau – šeimynos dalyviai); asmenys, gaunantys pajamas pagal autorines sutartis arba pajamas iš sporto ar atlikėjo veiklos (išskyrus asmenis, nurodytus šio įstatymo 4 straipsnio 1 dalyje).

